I. Годишно преизчисляване на данъка 
	Промените са във връзка с новите изисквания за изготвяне и подаване на справка по чл.73 ал.6 ЗДДФЛ за изплатените през годината облагаеми доходи по трудови правоотношения и за удържаните през годината данък и задължителни осигурителни вноски. В справката се включва и информацията, свързана с определянето на годишната данъчна основа и годишния данък по реда на чл. 49 за лицата, на които към 31 декември на данъчната година работодателят е работодател по основното трудово правоотношение.

ВАЖНО! Задължително трябва да направите годишно преизчисляване на данъка, в противен случай няма да можете да изготвите справката по чл.73, ал.6 ЗДДФЛ.
	
Ето какви стъпки трябва да изпълните:

1.	Нанесете датите на изплащане на заплатите в меню Заплати ->Данни за изплатени заплати

2.	Новост в програмата е добавената възможност за попълване на дата на изплащане на заплатата за конкретно лице – меню Заплати -> Фишове -> колона Дата на изплащане.
Тук можете да попълните дата на изплащане на възнаграждението за личен труд на СОЛ или пък възнаграждението на лица по ДУК, в случай че ги изплащате в месец Декември във връзка с чл.42 ЗКПО, а на останалия персонал изплащате в месец Януари на следващата година. В този случай облагаемия доход и съответния данък ще се отразят за тези лица в текущата година в справката по чл.73, ал.6, респ. данъкът ще се отрази в Декл.Обр.6 за м.Декември.

3.	В случай, че изплащате заплатите за м. Декември в м. Декември на текущата година генерирайте фишове за м.Декември.

4.	В меню Заплати -> Годишно преизчисляване на ДОД заредете данните по ведомост като използвате левия бутон „Попълване ДО и УД“ от трите бутона под таблицата „Данни за преизчисляване“
В тази таблица се зареждат всички лица, които към 31.12. имат трудови правоотношения с настоящия работодател. Ако работодателят не е работодател по основно трудово правоотношение и лицето е декларирало това с писмена декларация, съгласно чл.45, ал.2 ЗДДФЛ, това лице трябва да се изтрие от списъка (не трябва да му се прави преизчисляване). Лицата, които получават възнаграждения за личен труд (СОЛ) се включват в списъка с нулеви суми.

5.	Въведете данните за данъчните облекчения за деца:
-	Чл.22в ЗДДФЛ – при въвеждане на брой деца в съответната колона, програмата автоматично попълва в следващата колона сумата на облекчението;
-	Чл.22г ЗДДФЛ – Необходимо е да въведете сумата на облекчението за деца с  50 и с над 50 на сто вид и степен на увреждане, ако ще се ползва такова. 

6.	Въвеждане на служебните бележки от други работодатели, ако са представени такива. 
След като стъпите на лицето в таблицата, изберете Таб(Страница) Служебни бележки за годината. Извежда се таблица, в която има един ред зареден с данните за лицето при този работодател. С бутон Добавяне добавете следващ ред и въведете данните от служебната бележка/и, като в първата колона „От този работод.“ оставите стойност „Не“, след това въвеждате ЕИК и останалите данни.
Кодове за видове доход:
-	101 – трудови правоотношения
-	102 – възнаграждения за полагане на личен труд
-	103 – морски лица
В случай, че вече сте били въвели данните за служебните бележки преди да актуализирате с версия 2019.12.10 е необходимо да ги въведете отново по така описания ред.

7.	Преизчисляване на данъка
Функцията се изпълнява посредством средния бутон “Преизчисл.дължимия ДОД за год.“ от трите бутона под таблицата „Данни за преизчисляване“.
В панела отдясно за всяко лице се вижда в съответните полета „Презичислен данък“ и „Разлика“. Ако разликата е с отрицателен знак – данъкът се възстановява, а ако е с положителен знак – данъкът се удържа.

8.	Зареждане на списък с разликите от преизчисляването на годишния данък
Функцията се изпълнява посредством десния бутон “Трансфер в списък за Изравн. ДОД за год.“ от трите бутона под таблицата „Данни за преизчисляване“.
Генерира се се списък за удръжка на код “080“. Можете да рзгледате и отпечатате списъка от меню Списъци -> Списъци за удръжките.

9.	Генерирайте фишове за м. Декември
Разликите от списъка по т.8 се отразяват изцяло във фишовете за м.Декември.

II. Служебни бележки по чл.45, ал.1 ЗДДФЛ

1.	От работодател по основно трудово правоотношение.
Бележката се разпечатва от меню Заплати -> Годишно преизчисляване на ДОД изберете Таб(Страница) Служебни бележки за годината за съответното лице след като сте направили годишното преизчисляване на данъка.

2.	От работодател, който не е  по основното трудово правоотношение или при напускане през годината.
Бележката се разпечатва от меню Справки -> Удостоверения/Декларации -> Справка – сл.бележка за облагаем доход и удържан данък 
Селд като изберете съответното лице на екран се извежда таблица със справка за това лице, от където посредством бутона Принтер можете да отпечатате бележката.

Формулярите се променени – публикувани са на сайта на НАП на 25.11.2019 (https://nap.bg/news?id=4107)

III. Справка по чл.73, ал.6 ЗДДФЛ за изплатените през годината облагаеми доходи по трудови правоотношения
	Справката се изготвя след като сте направили годишното преизчисляване на данъка – изпълнили сте всички точки от 1 до 9 по раздел I. от настоящото указание. В меню Заплати -> Годишно преизчисляване на ДОД изберете Таб(Страница) Справка по чл.73, ал.6
Програмата извежда на екран таблица с данните. В следващата версия на програмата, която ще публикуваме през новата 2020 година, тук ще добавим  бутон, с който да се генерират данните за  декларациите по чл.73, ал.6 . Ще се генерира файл по изискваната спецификация (чл.73, ал.5 ЗДДФЛ). Този файл ще се подава по електронен път като услуга на НАП в срок до 28.02. (чл.73, ал.4 ЗДДФЛ).

III. Други новости

1.	Ограничаване на нетното възнаграждение, в случаите на лица работещи и при друг работодател
Съгласно изискванията на чл.32, ал.1 от НПОПДОО да се ограничава нетното възнаграждение до максималния месечен осигурителен доход сме добавили в ново поле „Нетно възнаграждение“ в Списък на лицата, осигурени при друг работодател -  меню Списъци.
Програмата взема предвид стойността в това поле при генерирането на Декларация Обр.1.

2.	Достъп до фиш от Платежна ведомост (меню Справки -> Ведомости -> Платежна)
Посредством клавиш Shift+ляв бутон на мишката можете да се позиционирате в списъка с фишовете за съответния месец на избраното лице.

3.	Еднодневни трудови договори (ЕТД)
При въвеждане на лица по ЕТД (с тип на заплащане 7) в Списъка на персонала за текущия период програмата автоматично попълва в полето „Напуснал“ следващия календарен ден след датата, която сте попълнили в полето „Постъпил“. По този начин се облекчава работата по ЕТД като вече не е необходимо да се издават заповеди за напускане.